Maria

Maria er en opprinnelig latinsk og gresk form av det hebraiske kvinnenavnet Miriam. Betydningen av navnet er omstridt. I Bibelen er jomfru Maria mor til Jesus, og på grunn av dette er Maria sannsynligvis det mest utbredte kvinnenavnet i den vestlige verden. Navnet Maria brukes også som mannsnavn i noen språk, da kombinert med et annet mannsnavn.

Første norske kvinne med navnet Maria var Harald Hardrådes datter Maria Haraldsdatter.Kjære deg : en kjærlighetserklæring til 340 kvinnenavn (s. 169), Nasjonalbiblioteket Mary, Marie og Mari er henholdsvis engelsk, fransk og nordisk form av navnet.

 Uttale 
På norsk uttales Maria enten med trykk på den første a-en (lydskrift: []) eller på i-en (lydskrift: []). I begge tilfeller brukes tonelag 1. På norrønt, islandsk, engelsk, nederlandsk, tysk, italiensk og spansk er trykket på i-en. Navnet uttales omtrent som på norsk i alle disse språkene, bortsett fra engelsk hvor vokalene er annerledes (lydskrift: [] eller []). Lydfiler med eksempler på uttale finnes i seksjonen «Eksterne lenker» nederst i denne artikkelen.

 Etymologi 
Maria er en opprinnelig vulgærlatinsk form av de greske navnene Μαριάμ (Mariam) og Μαρία (María) i Septuagintaen. Disse navnene var igjen greske former av det arameiske navnet מרים (Maryam) og det hebraiske navnet מִרְיָם (MRYM, Miryām, Miriam).

Den opprinnelige betydningen av navnet er omstridt, og svært mange forklaringer har blitt foreslått. Noen av de mest refererte forklaringene er at navnet kan være:
 dannet av de egyptiske ordene mry (også skrevet mery, mrit, merit eller meryt), «elsket», eller mr, «kjærlighet», og den hebraiske feminine diminutive endelsen -am. (Det har også blitt bemerket at den franske formen Marie er et anagram for det franske ordet aimer, «å elske».)
 sammensatt av det hebraiske substantivet meri, «opprør», og pronomen-endelsen am, som blir «deres opprør».
 relatert til det hebraiske verbet MRH, mara eller marah som betyr «å være opprørsk».
 relatert til det hebraiske ordet מרא (MRA, mara) som betyr «fete opp», slik at navnet kan tolkes som «den fetladne, den tykkfalne».   Dette kan ha vært sett på som en god egenskap, slik at dette også har blitt tolket som «vakker».
 relatert til den hebraiske ordstammen marar som betyr «bitter, sterk».
 en sammensetting av de hebraiske ordene מר (MR, mar), «bitter», mar, «dråpe», mor, «myrra», eller mari, «elskerinne», og yam, «hav», til for eksempel «hav av bitterhet». Merk allikevel at på hebraisk settes adjektiv etter substantiv, slik at en sammensetting burde vært yam mar, etc.
 relatert til det arameiske ordet MRA, «herre». Det er vanlig å referere til jomfru Maria som «vår Frue» i katolsk sammenheng.
 relatert til den hebraiske ordstammen ra'ah som betyr «å se», «seer».
 relatert til den hebraiske ordstammen  'wr som betyr «å våkne».
 relatert til den hebraiske ordstammen marom som betyr «opphøyet».
 relatert til den hebraiske ordstammen moreh som betyr «lærer».
 relatert til hebraiske ma-râma, som betyr «ønsket barn».

Det latinske ordet mare, «hav», som i flertall blir maria, har gjort at navnet også har blitt tolket med betydninger relatert til «hav». Det hebraiske uttrykket mar yam, «havets dråpe», nevnt over, ble først oversatt korrekt til latin som stilla maris. I en senere utgave av bibelen ble dette feilaktig omskrevet til stella maris, «havets stjerne».

Maria er også kjent brukt som en feminin form av mannsnavnet Marius, som kan ha opprinnelse i den romerske krigsguden Mars, eller fra latinske maris, «mannlig».

 Maria i Bibelen 
Maria er nevnt i 46 vers i Bibelen, og er dermed det nest oftest nevnte kvinnenavnet i Bibelen etter Ester.

I Det nye testamente er det seks forskjellige kvinner som heter Maria:
 Jomfru Maria.
 Maria Magdalena, som særlig opptrer i forbindelse med oppstandelsen.
 Marthas søster Maria fra Betania, omtalt i Lukasevangeliet, kap. 10:39: «Hun hadde en søster som het Maria, og Maria satte seg ned ved Herrens føtter og lyttet til hans ord.»  query=c6r4KKs2UzZMeekVrjfl0C7OGWzsuAPNa9jnFPRVAgd8LQOn/hlgrvc+5z8UDexh
 Maria, mor til Jakob den yngre og Joses, omtalt i Markusevangeliet, kap. 15:40: «Blant dem var Maria Magdalena, Salome og Maria, mor til Jakob den yngre og Joses.» http://www.bibel.no/nettbibelen?query=YmBo4edP7WIz7Y/NDJcwVVJWMV3pZsJCRepAjO/0HejnJYh2rdaTNXGw/Cflwi3F
 Maria, mor til Johannes Markus, omtalt i Apostlenes gjerninger, kap. 12:12: «Da dette var blitt klart for ham, gikk han til huset hvor Maria bodde, mor til Johannes med tilnavnet Markus.» http://www.bibel.no/nettbibelen?query=u46EQKsNUcEOsJE+u2jH/mBm8sPg0itOn3tHKcO3p7zFat3kP6pBYzXRPiQ/sdIW
 Maria, en kristen kvinne omtalt i Romerbrevet kap. 16:6: «Hils Maria som har arbeidet så mye for dere.» http://www.bibel.no/nettbibelen?query=E2QVDMzM2zh26p4xKWhJBhkqEJZWRK/5OgIULO0Wy9RShBK/Irieqy/KrkurpznW Maria, Klopas’ hustru, omtalt i Johannesevangeliet kap. 19:25: «Ved Jesu kors sto hans mor, morens søster, Maria som var gift med Klopas, og Maria Magdalena.» http://www.bibel.no/nettbibelen?query=JSK6x8syuELtc2PioiuanX5ydH505c3LrdjcKKTVInTrsEFp2FhnYT2D9GfPeB1v  Er trolig den samme som Maria, mor til Jakob den yngre - se over.  Maria har vært et svært populært navn på Jesu tid, når både Jesu mor og søsteren hennes begge het Maria. Også det apokryfe, gnostiske Filipsevangeliet fra 200-tallet omtaler at jomfru Maria hadde en søster med samme navn.

I en studie over registrerte navn på 247 jødiske kvinner i Palestina i tiden 330 f.Kr-200 e.Kr fant man 68 ulike navn, med en overhyppighet av navnene Maria/Mariamme (58 av de 247) og Salome/Salomezion (61 av de 247). 47,7% av kvinnene hadde altså to navn på deling. Dermed ser det ut til at annenhver jødiske kvinne på Jesu tid het Salome eller Maria.«Every second Palestinian Jewish woman must have been called either Salome or Mary,» sitert fra: 
 Utbredelse 
mini|Spredningen av navnet Maria og tilsvarende i Europa over tid.
Navnet Maria ble populært med kristendommen, men var kjent i Europa også før, som en kvinneform av Marius. Maria er kjent brukt i seks runeinnskrifter, men bare som referanse til jomfru Maria. I Norden var det før reformasjonen ansett som tilnærmet blasfemisk å bruke Jesu mors navn som døpenavn. I Sverige ble navnet brukt fra 1300-tallet.
På verdensbasis har navnet vært mest populært fra 1700-tallet og frem til 1920-årene.

 Norge 
Første norske kvinne med navnet Maria var Harald Hardrådes datter Maria Haraldsdatter,Kjære deg : en kjærlighetserklæring til 340 kvinnenavn (s. 169), Nasjonalbiblioteket men ble vanlig først fra 1500-tallet. Navnet var populært for norske jentebarn på 1700- og 1800-tallet, og igjen fra ca. 1975. Formen Marie var populær på hele 1700- og 1800-tallet og fram til 1930-årene, og igjen fra 1980-årene. Den nordiske formen Mari var populær på 1700-tallet og igjen fra 1980-årene, og den engelske formen Mary var populær i en periode på første halvdel av 1900-tallet. Maria har vært den mest populære av alle disse navneformene de siste tiårene.
 Historisk utvikling av populariteten til navnene  i Norge.

 Sverige 
Maria var et svært vanlig navn i Sverige på midten av 1800-tallet. Populariteten holdt seg til ca 1910.

 Danmark 
Maria var et svært populært navn på danske jentebarn på 1970-, 1980- og 1990-årene. Formen Marie var svært populær på første halvdel av 1900-tallet.

 Tyskland 
Maria var uvanlig som fornavn i Tyskland før 1600-tallet. Det var et populært navn på tyske jentebarn fra 1890-årene og fram til 1950-årene, og igjen en periode på 1980-årene. Formen Marie har vært svært populær de siste tiårene.

 USA 
Maria har vært blant de 100 vanligste navnene på jentebarn i USA fra 1940-årene, med en topp i 1975. Det har blitt foreslått at navnet ble populært på grunn av sangen «Maria» i musikalen West Side Story fra 1957, men navnet hadde økende popularitet allerede før den tid. Formen Mariah har vært vanlig fra 1990-årene. Den engelske formen av navnet, Mary, har helt fram til årtusenskiftet vært den vanligste formen i USA, men har på 2000-årene blitt tatt igjen av Maria. Den franske formen Marie var populær fram til 1950-årene.

 Utbredelse i dag 
Maria er i dag sannsynligvis det mest brukte kvinnenavnet i den vestlige verden. Det er det mest brukte kvinnenavnet i Spania (María), Finland, Chile (María), Hellas (Μαρία), Sverige, Ungarn (Mária), Slovenia og Kroatia (Marija), Belgia og Italia. Det er også svært vanlig på Færøyene og i Polen, USA, Russland (Мария), Latvia (Marija), Island (María) og Litauen (Marija). Spania skiller seg spesielt ut. Mer enn hver fjerde kvinne i Spania har navnet María.

Maria er sannsynligivis også svært mye brukt i Argentina, Brasil, Ecuador, Nicaragua, Peru, Portugal og Venezuela. Det er sannsynligvis også vanlig i Bolivia, Colombia, Costa Rica, Cuba, Den dominikanske republikk, Filippinene, Guatemala, Honduras, Indonesia, Mexico, Panama, Paraguay, Romania, Uruguay og Østerrike.

I tillegg er den engelske formen Mary det mest brukte kvinnenavnet i USA, og den franske formen Marie det mest brukte kvinnenavnet i Frankrike og Tsjekkia. Andre navn med stor utbredelse i verden er Sara og Anna, men disse er begge mindre utbredt enn Maria.

Selv om statistikk for dette ikke er tilgjengelig, er María sannsynligvis også svært mye brukt i andre spansktalende land, Mary i andre engelsktalende land og Marie i andre fransktalende land. Navnet Maria er også kjent i afrikansk, bulgarsk, estisk, indisk, katalansk, makedonsk, pakistansk, portugisisk, romansk, skandinavisk, tsjekkisk og tysk kultur.
 Utbredelse og varianter av navnet i noen av landene hvor statistikk er tilgjengelig.

|}
 Maria som andrenavn 
Katolikker tar gjerne et helgennavn som et ekstra fornavn i forbindelse med konfirmasjonen, og Maria er et ofte brukt navn i denne forbindelse. Dette kan være en medvirkende årsak til at Maria er et så utbredt navn. Maria er et vanlig andrenavn også utenfor katolske områder.

Tabellen nedenfor viser fordelingen av antall personer med Maria som første- og andrenavn i noen av de landene hvor denne type statistikk er tilgjengelig. Radene er sortert etter andelen med Maria som førstenavn.
 Land Maria som førstenavn eller tiltalenavn Maria som ett avde andre navnene Kommentar Sverige (2007)  % ()  % () Tiltalenavn er ikke nødvendigvis det samme som første navn i Sverige. Island (María, 2006)  % ()  % ()  Norge (2007)  % ()  % () Tallene for andrenavn er omtrentlige. Spania (María, 2007)  % ()  % () Tallene er estimert ut fra kun de 100 vanligste navnekombinasjonene. Dette utvalget omfatter ca. 70 % av de som heter María.
I Mexico er Mária brukt som førstenavn i åtte og som andrenavn i to tilfeller i listen over de 30 vanligste kvinnenavnene i landet.

 Varianter av navnet 
Navnet Maria har en lang rekke varianter: Maja, May og Mia, Mariel, Mariella, Marielle, Marijke, Marika, Marion og Marita, 'Mara, Mari, Mariam, Marie, Marika, Marina, Marisa, Mary, Maryam, Milea og Miriam.

Sammensatte navn basert på Maria omfatter blant annet: 
 Elma: Elisabeth + Maria
 Gianmaria (mannsnavn): Gianni + Maria
 Idamaria: Ida + Maria
 Kukkamaria: Kukka + Maria
 Malou: Maria' + Louise
 Maribel: Maria + Isabel
 Mariabella: Maria + Bella
 Marianela: Maria + Estela
 Mariangela: Maria + Angela
 Maricela: Maria + Celia
 Maricruz: Maria + Cruz («kors»)
 Marisol: Maria + Sol
 Marjaana: Maria + Jaana
 Marjana: Maria + Jana
 Marlene: Mari + Lene 
 Marlies: Maria + Liese
 Marlis: Maria + Liese
 Marloes: Maria + Loes
Nedenfor er en liste over former av navnet på forskjellige språk:
 arabisk: مريم / مریم (Mariam, Maryam) (Uttale: :Bilde:Fa-مريم.ogg)
 baskisk: Maia, Miren
 bretonsk: Mari, Melle
 bulgarsk: Мария (Maria)
 dansk: Maria, Marja, Marya, Mariah, Marie, Mari, Mary, Mariam
 engelsk: Mary, Maria, Miriam, Maree, Mariah
 estisk: Maarja
 finsk: Maria, Maaria, Mariija, Marja, Marjo, Maija, Mari, Mariam
 fransk: Marie
 færøysk: Maria, Marja, Marý
 galisisk: María
 gresk: Μαρία (María), Μαριάμ (Mariam)
 grønlandsk: Maalia, Maria, Mariia
 hebraisk: מִרְיָם / מרים (Miriam)
 hawaiisk: Malia, Mele, Milea
 irsk: Máire
 islandsk: María
 italiensk: Maria
 japansk: メアリー
 kinesisk: 馬利亞 / 瑪利亞 / 瑪麗亞 / 玛莉 / 瑪麗
 koreansk: 메리 (Mary)
 korsikansk: Maria
 kroatisk: Marija
 latvisk: Marija
 litauisk: Marija
 mansk: Moirrey
 maorisk: Mere
 makedonsk: Марија (Marija)
 nederlandsk: Maria, Marja
 norsk: Maria, Marie, Mari, Mary
 polsk: Maria
 portugisisk: Maria
 rumensk: Maria
 russisk: Марья (Marya), Мария (Maria)
 samoansk: Mele
 serbisk: Марија (Marija)
 skotsk: Màiri
 slovakisk: Mária
 slovensk: Marija
 somalisk: Marian, Mariam
 spansk: María
 svensk: Maria, Marja, Marie, Mari, Mary
 tsjekkisk: Marie
 tyrkisk: Meryem
 tysk: Maria, Marie, Miriam
 ukrainsk: Марія (Maria)
 ungarsk: Mária, Mara
 walisisk: Mair, Mari

 Kjente kvinner med navnet 
Personene i listen er ordnet kronologisk etter fødselsår.
 Jomfru Maria, Jesu mor
 Maria Magdalena, en av Jesu følgesvenner
 Maria av Betania, venn av Jesus
 Maria al-Qibtiyya (d. 637), østromersk slave som ble Muhammeds konkubine
 Maria av Alanya (1050 – etter 1103), østromersk keiserinne
 Maria Stuart (1542–87), skotsk dronning
 Maria Tudor (1516–58), engelsk dronning 
 Maria Theresia (1717–1780), ungarsk dronning og keiserinne av Østerrike
 Maria Gaetana Agnesi (1718–99), italiensk matematiker
 Maria I av Portugal (1734–1816), portugisisk dronning
 Maria II av Portugal (1819–53), portugisisk dronning
 Maria Feodorovna (1847–1928), dansk prinsesse og keiserinne i Russland
 Maria Skłodowska (1867–1934), polsk kjemiker og fysiker, bedre kjent som Marie Curie
 Maria Montessori (1870–1952), italiensk lege
 Marija Gimbutas (1921–94), litauisk-amerikansk arkeolog
 Maria Callas (1923–77), amerikansk-gresk sopran
 Maria Gripe (1923–2007), svensk forfatter
 Herdis Maria Siegert (f. 1955), norsk fotograf
 Maria João (f. 1956), portugisisk jazzsanger
 Maria Guleghina (f. 1959), ukrainsk-russisk sopran
 Maria Schrader (f. 1965), tysk skuespiller
 Maria Bello (f. 1967), amerikansk skuespiller
 Maria Bamford (f. 1970), amerikansk komiker
 Maria Kannegaard (f. 1970), dansk-norsk jazzpianist
 Mariah Carey (f. 1969), amerikansk sanger
 Maria Mutola (f. 1972), mosamiksk mellomdistanseløper
 Maria Bonnevie (f. 1973), svensk-norsk skuespiller
 Ivana Marija Vidović (f. 1974), kroatisk pianist
 Maria Taylor (f. 1976), amerikansk sanger
 Maria Haukaas Storeng (f. 1979), norsk sanger og skuespiller
 Maria Due (f. 1980), norsk sanger
 Maria Solheim (f. 1982), norsk musiker
 Maria Kanellis (f. 1982), amerikansk fribryter
 Marija Šerifović (f. 1984), serbisk sanger
 Ida Maria Børli Sivertsen (f. 1984), norsk pop-/rockemusiker
 Marija Vujović (f. 1984), montenegrisk modell
 Mariya Koryttseva (f. 1985), ukrainsk tennisspiller
 Maria Amelie (f. 1985), norsk/russik forfatter
 Maria Arredondo (f. 1985), norsk sanger
 Maria Mena (f. 1986), norsk musiker
 Marija Kirilenko (f. 1987), russisk tennisspiller
 Marija Sjarapova (f. 1987), russisk tennisspiller
 Maria Kuncewiczowa, polsk forfatter
 Maria Taglioni, italiensk danser

 Navnedag 
Maria har i Norge, Danmark, Færøyene, Estland og Polen navnedag den 25. mars, som i kristen tradisjon er festen for Maria budskapsdag, dagen da jomfru Maria fikk engelens budskap og unnfanget Jesus Kristus. I Sverige er navnedagen 28. februar (fra 1806) og i Finland 2. juli. Mange land har flere navnedager for Maria, knyttet til forskjellige merkedager eller helgener med navn Maria. Tabellen nedenfor gir en oversikt:

 Dato  Land  Kommentar 1. januar    Høytiden for Guds hellige mor Maria, skytshelgen for gjetere. 19. januar    Helligtrekongersdag i den ortodokse kirke  23. januar    Marias trolovelse 2. februar     Kyndelsmesse (Maria renselsesdag) 8. februar    11. februar      Katolsk minnedag for Vår frue av Lourdes 19. februar     28. februar    Til minne om Gustav IV Adolf av Sveriges datter 25. mars        Maria budskapsdag (Marimesse, Vårfrumesse, Vårmesse) 28. mars    Johanna Maria 31. mars     2. april    Minnedag for Maria av Egypt, skytshelgen for botferdige kvinner, angrende synderinner og mot feber 9. april    Minnedag for den hellige Maria Cleofe 14. april       16. april    Minnedag for den hellige Maria Bernarda Soubirous 26. april    Minnedag for Vår Frue av gode råd (Mater boni consilii) 28. april     3. mai    Minnedag for den Sorte Madonna av Częstochowa 24. mai    Minnedag for Maria, de kristnes hjelp 25. mai    Minnedag for den hellige Maria Magdalena de'Pazzi 26. mai    Minnedag for den hellige Mariana de Paredes y Flores av Quito 2. juni    Minnedag for den hellige Maria Kostantinova Scerstiukova 20. juni     22. juni     23. juni    Minnedag for den hellige Maria av Oignies, beskytter av gravide kvinner 29. juni     2. juli        Maria besøkelsesdag (Mari Stol, Fruedag) 6. juli        Minnedag for den hellige Maria Goretti, skytshelgen for offere for kriminalitet, tenåringsjenter, moderne ungdom og Marias barn, og for den salige Maria Teresa Ledóchowska 7. juli    Minnedag for den salige Maria Romero Meneses 16. juli    Minnedag for jomfru Maria av Karmelberget 22. juli        Maria Magdalenas dag, Magdalimesse. Skytshelgen for gartnere, frisører og parfymemakere. 27. juli    Minnedag for den salige Maria Grazia Tarallo, den salige Maria Klementia Staszewska og den salige Maria Magdalena Martinengo 29. juli     2. august    Minnedag for den hellige Maria av Englene  4. august      5. august     Vigselsfesten for basilikaen Santa Maria Maggiore i Roma (Maria av Snøen) 15. august            Jomfru Marias opptagelse i himmelen (Marias himmelfart, Marimesse) 22. august      Minnedag for jomfru Marias dronningverdighet (Maria hjerte) 24. august    Minnedag for den hellige Maria Michela og den salige Maria del Tránsito Cabanillas 26. august    Minnedag for Vår Frue av Czestochowa 8. september         Minnedag for jomfru Marias fødsel 12. september           Minnedag for jomfru Marias hellige navn, skytshelgen for barberere i Roma. 15. september     Minnedag for Marias smerter 19. september    Minnedag for den hellige Maria de Cervellón og Vår Frue av La Salette 24. september    Minnedag for Vår Frue av Walsingham 3. oktober     6. oktober    Minnedag for den hellige Maria Francesca Basinsin, den hellige Maria Fransiska Gallo og den salige Maria Rosa Durocher 7. oktober      Minnedag for Vår Frue av Rosenkransen 11. oktober    Minnedag for den hellige Maria Soledad Torres Acosta 16. oktober     22. oktober    Minnedag for den hellige Maria Salome 1. november    Minnedag for den hellige Maria, romersk slave 16. november     21. november       Minnedag for jomfru Marias fremstilling i tempelet (Mari offer) 24. november     2. desember    Minnedag for den salige Maria Angela Astorch 3. desember     8. desember        Minnedag for jomfru Marias uplettede unnfangelse (Maria unnfangelsesdag) 10. desember    Minnedag for Vår Frue av Loreto

 Maria som mannsnavn 
Katolikker i Tyskland, Belgia, Frankrike, Italia, Spania, Portugal, Nederland og Polen tar gjerne et helgennavn som et ekstra fornavn i forbindelse med konfirmasjonen. Det er ikke uvanlig at menn i disse områdene velger å bruke Maria i denne forbindelse. Over 300 000 spanske menn har María som ett av sine fornavn.

|}

 Kjente menn med navnet 
Personene i listen er ordnet kronologisk etter fødselsår.
 Johann Maria Farina (1685–1766), italiensk-tysk parfymemaker
 Antonio María de Bucareli y Ursúa (1717–1779), visekonge i Ny-Spania
 Angelo Maria Bandini (1726–1803), italiensk forfatter
 Félix María Calleja del Rey (1753–1828), visekonge i Ny-Spania
 Carl Maria von Weber (1786–1826), tysk komponist
 José María Cornejo (1788–1864), salvadoransk politiker
 Pedro María Anaya (1794–1854), meksikansk president
 Rainer Maria Rilke (1875–1926), tysk dikter
 Pablo Diego José Francisco de Paula Juan Nepomuceno María de los Remedios Cipriano de la Santísima Trinidad Martyr Patricio Clito Ruiz y Picasso (1881–1973), spansk maler
 Erich Maria Remarque (1898–1970), tysk forfatter
 Klaus Maria Brandauer (f. 1943), østerriksk skuespiller
 José María Aznar (f. 1953), spansk politiker
 Christoph Maria Herbst (f. 1966), tysk skuespiller
 André Antonius Maria Ooijer (f. 1974), nederlandsk landslagsspiller i fotball
 Jan Maria Rokita, polsk politiker

 Annen bruk av navnet 
Maria brukes i navn på en rekke kirker, geografiske områder, merkedager, med mer, ofte som en referanse til en av de bibelske Mariaene.

 Kirker 
 Santa Maria Maggiore, en av de største kirkene i Roma
 Santa Maria dell'Anima, den tyske katolske nasjonalkirken i Roma
 Santa Maria del Fiore, katedralen i Firenze
 Santa Maria Novella, en kirke i Firenze
 Santa Maria delle Grazie, en kirke og kloster i Milano
 Santa Maria della Vittoria, en kirke i Roma
 Maria Hilf-kirken, en kirke i Wien
 Mariakirken i Oslo
 Mariakirken i Bergen
 Mariakirken i Stavanger
 Mariakirken på Gran

 Geografi 
 Maria-Gamla stan, et tidligere bydelsområde i Stockholm
 Rio Maria, Vila Maria, Maria da Fé, Belém de Maria, Coração de Maria og Santa Maria Madalena, kommuner i Brasil
 Santa Maria, kommune på Filippinene
 Santa Maria da Feira, en bykommune i Portugal
 Tingo María, en by i Peru

 Filmer 
 Viva Maria!, en fransk filmkomedie fra 1965
 Maria Full of Grace, en colombiansk/amerikansk film fra 2004

 Annet 
 Hill deg, Maria (latin Ave Maria), en katolsk bønn
 «Santa Maria», et av tre skip som Christofer Columbus tok med seg til Amerika
 Maria budskapsdag, en bevegelig merkedag i kirkeåret, ca. 25. mars
 Maria besøkelsesdag, en tidligere merkedag som ble feiret 2. juli
 170 Maria, en asteroide oppdaget i 1877
 Maria Curie-Skłodowska-universitetet, et polsk universitet
 Tia Maria, en likør fra Jamaica
 maría, i spansktalende land ett av flere slanguttrykk for marihuana
 Maria Nila, en serie hårprodukter
 Raymond & Maria, en svensk popgruppe stiftet i 2002

 Referanser 

Litteratur


 Eksterne lenker 


 Lydfiler 
 Lydfil med norsk uttale av navnet Maria  ([mɑˈriːɑ]) fra CARLA
 Lydfil med finsk uttale av navnet Maria fra Kai Nikulainen
 Lydfil med tysk uttale av navnet Maria fra Nordic Names

Kategori:Kvinnenavn
Kategori:Jomfru Maria
Kategori:Navn brukt i Bibelen
Kategori:Navn brukt i bulgarsk
Kategori:Navn brukt i dansk
Kategori:Navn brukt i engelsk
Kategori:Navn brukt i estisk
Kategori:Navn brukt i færøysk
Kategori:Navn brukt i finsk
Kategori:Navn brukt i frisisk
Kategori:Navn brukt i gammeldansk
Kategori:Navn brukt i gammelsvensk
Kategori:Navn brukt i gresk
Kategori:Navn brukt i grønlandsk
Kategori:Navn brukt i islandsk
Kategori:Navn brukt i italiensk
Kategori:Navn brukt i katalansk
Kategori:Navn brukt i latinsk
Kategori:Navn brukt i nederlandsk
Kategori:Navn brukt i norrønt
Kategori:Navn brukt i norsk
Kategori:Navn brukt i polsk
Kategori:Navn brukt i portugisisk
Kategori:Navn brukt i russisk
Kategori:Navn brukt i svensk
Kategori:Navn brukt i tysk
Kategori:Navn brukt i ukrainsk
Kategori:Navn fra dyder og visdom
Kategori:Navn med hebraisk opprinnelse